Μία ιδιαίτερη και τιμητική προβολή για το κινηματογραφικό ντοκιμαντέρ ταξίδι πνοής Γιώργος Μεσσάλας , θα πραγματοποιηθεί στις 19 Σεπτεμβρίου και ώρα 11:00 στα πλαίσια των εγκαινίων της νέας πτέρυγας του Ίδρυματος Περιθάλψεως Χρονίως Πασχόντων . Τον Αγιασμό θα τελέσει ο Μακαριώτατος Αρχιεπίσκοπος Ιερώνυμος.

Ο Γιώργος Μεσσάλας αφιερώθηκε στην ψυχαγωγία των ασθενών του Ιδρύματος περιθάλψεως Χρονίως Πασχόντων, με παραστάσεις που ανέβαζε και έπαιζε ο ίδιος με πολλούς και γνωστούς συνεργάτες του για έναν ολόκληρο χρόνο . Η προσπάθεια του Γιώργου Μεσσάλα να φέρει παραστάσεις μεγάλων έργων σε όλους αυτούς τους συνανθρώπους μας που δεν έχουν την δυνατότητα να βρεθούν σε μια θεατρική αίθουσα και να προσφέρει λίγη αγάπη και χαμόγελο στους περιθαλπόμενους του νοσηλευτηρίου στέφθηκε με απόλυτη επιτυχία. Δημιούργησε τις συνθήκες με την αρωγή της Πρόεδρου κα Ιωάννας Ηλιάδη και όλου του προσωπικού να προωθήσει τη ιδέα του θεάτρου και γενικότερα της τέχνης σε όλους τους χώρους που υπάρχουν Άνθρωποι που χρειάζονται ψυχαγωγία αλλά δεν έχουν την πρόσβαση. Το κινηματογραφικό ντοκιμαντέρ ταξίδι πνοής παρακολούθησε αυτές τις διαδρομές και μπόρεσε με την κάμερα να καταγράψει κομμάτια αυτής της πραγματικότητας. Η ταινία ξετυλίγει με ιδιαίτερο και δημιουργικό τρόπο την σπουδαία καλλιτεχνική διαδρομή του σκηνοθέτη και ηθοποιού Γιώργου Μεσσάλα σε σκηνοθεσία Χρήστου Ν. Καρακάση . Η ταινία ξεφεύγει από τα συνήθη πορτραίτα και εμβαθύνει στον εσωτερικό κόσμο της τέχνης, πλαισιωμένη από κείμενα και μουσική σένσουαλ όπερας, σε σύνθεση και ερμηνεία Βασιλικής Κάππα. Την ταινία πλαισιώνουν αριστοτεχνικά οι αφηγήσεις ανθρώπων που έζησαν από κοντά τη διαδρομή του καλλιτέχνη.

Σκηνοθετικό Σημείωμα

Η κινηματογράφηση διήρκησε ενάμισι χρόνο ολοκληρώνοντας αβίαστα τη σεναριακή φόρμα και αφήνοντας τις ιδέες και τους συσχετισμούς να ωριμάσουν προκειμένου να αποτυπωθεί στην οθόνη η βαθύτερη σκηνοθετική πρόθεση και να συνδυαστεί με τα πολύτιμα στιγμιότυπα του ψηφιοποιημένου υλικού από παραστάσεις του παρελθόντος, που αποτελούν από μόνα τους ένα ιστορικό αρχείο ανεκτίμητου πλούτου για το ελληνικό θέατρο.

Οργάνωση παραγωγής Βασιλική Κάππα Σενάριο –σκηνοθεσία- Φωτογραφία Χρήστος Ν. Καρακάσης Φωτογραφία –Συμπληρωματικές λήψεις Ορέστης Δούρβας Ορφέας Δούρβας Μουσική Σύνθεση - Κείμενα - Ερμηνεία Βασιλική Κάππα Βοηθοί Παραγωγής Μαρία Κάππα, Νίκος Ψαλτάκης Παραγωγή Κινηματογραφική Εταιρεία Κουίντα Συνεργάτης-Συμπαραγωγός-Διανομή: Εταιρεία Tickets Tickets Διάρκεια 90 λεπτά form DCP έγχρωμο

Πέμπτη 19 Σεπτεμβρίου και ώρα 11:00 Αγίας Ζώνης 39, Αθήνα 112 56